stanford-oval/wikipedia huggingface dataset:
המחשמלים
עלילה

"המחשמלים" הייתה להקה כושלת עם שאיפות להיות להקת רוק ישראלית חשובה. בשנת 1984 הופיעה הלהקה - בפעם הראשונה והאחרונה בטלוויזיה, בתוכנית "עד פופ". יותר מ-30 שנה אחרי, אבי יפה (אורי הוכמן), ניסים ברזני (יגאל עדיקא), ורוני כץ (שרון אלכסנדר) חברי הלהקה, עוסקים במקצועות אחרים וממשיכים לשיר במקומות נידחים. אבי עובד כאינסטלטור, ניסים עובד בחנות החשמל של אביה של אשתו, ורוני מלמד מוזיקה. מיקי תבל (צביקה נתן) סולן הלהקה שנפרד מאשתו ומתגורר ברכב ואן בחנייה שמתחת לדירתם, ממשיך לחלום בגדול ולתחזק את השאיפה להצליח עם הלהקה.
להקת "מיקי תבל והמחשמלים", מופיעה מדי פעם בפני ועדי עובדים, בבתי אבות ובתי מלון שונים. "מלון הגושרים" הוא אחד המקומות בהם מופיעה הלהקה עד שבאחת מההופעות בבריכה, מבקש אחד הנופשים לבצע את השיר "אלי החתול"- שיר שהוקלט על ידי הלהקה בעבר הרחוק באחת מההופעות שלהם בפני ילדים והפך ללהיט היסטרי. מיקי - שמתנער מהשיר ומההופעות שעשה בפני ילדים, מסרב לבצע את השיר. הסירוב מעורר מהומה שבעקבותיה מבטל מנהל המלון את ההתקשרות עם הלהקה, ובמקומם מזמין את "דודו הגדול" (טל פרידמן) שבעברו היה חבר בלהקה אך סולק ממנה, ובכך הפך לאויבם המושבע.
מיקי מגיע לוויקטור האמרגן (אלי יצפאן) של הלהקה לבקש הלוואה ונוספת וזה מספר למיקי שקיבל הצעה להופעה של הלהקה בארצות הברית. מיקי נלהב מן ההצעה ומצליח לקבל את הסכמת חבריו לנסות. בעצת ויקטור מצטרפת ל"מחשמלים" זמרת צעירה בשם אנה לב. אנה - זמרת לא מוכרת היושבת בכיסא גלגלים, מביאה ללהקה רוח חדשה ואהדה גדולה יותר מצד הקהל בהופעות.
הלהקה עוברת אודישן מצולם ומוזמנת להופעה בארצות הברית. בדרך להופעה בנמל התעופה בארצות הברית, עוברים מיקי ואנה את הבידוק, אבל אבי, ניסים ורוני מסורבים מלהיכנס למדינה, בגלל חשד של שלטונות ההגירה שהגיעו לעבוד, וזאת ללא אשרת כניסה מתאימה. מיקי ואנה מחליטים להשאירם מאחור ולהופיע בלעדיהם. כהשניים מגיעים למקום ההופעה מתברר להם שמדובר בהופעה קטנה בפני קהל של קשישים יהודים.
ההופעה בארצות הברית הופכת להיות ההופעה שבזכותה אנה פורצת ומצליחה ואילו מיקי חוזר לישראל עם חלום שבור, לב שבור ונפש שבורה. הוא עובר עם הרכב ואן שלו לחניון של קניון איילון ומתחיל לעבוד במשאית אוכל. היחידים איתם שומר מיקי על קשר הם בתו חן ובן זוגה יותם (אלישע בנאי).
פגישה מקרית שלו עם דודו הגדול, גורמת למיקי להחליט לשנות כיוון ולקראת סיום הסרט, במהלך החתונה של בתו של ניסים, עולה מיקי לבמה ומזמין את חבריו ללהקה לבצע איתו את השיר "אלי החתול". ההנאה של הקהל למשמע השיר פותחת בפני הלהקה את הדרך להופעות בפני ילדים ומיקי מבין שגם זו דרך להגשים חלום וליהנות מהחיים.
הסרט מלווה על ידי דובר (אלי דנקר).
שחקנים

| שחקן/שחקנית | שם הדמות | אודות הדמות |
| --- | --- | --- |
| צביקה נתן | מיקי תבל | סולן הלהקה |
| טל פרידמן | דוד קטן (דודו הגדול) |  |
| שרון אלכסנדר | רוני כץ | קלידן הלהקה |
| יגאל עדיקא | ניסים ברזני | בסיסט הלהקה |
| אורי הוכמן | אבי יפה | מתופף הלהקה |
| תמרה קלינגון | אנה לב | מצטרפת חדשה בלהקה, מצטרפת בהמלצת הסוכן ויקטור. |
| אודליה מורה-מטלון | דליה קמחי-תבל | אשתו של מיקי החיה בנפרד ממנו |
| אלישע בנאי | יותם | חבר של חן |
| אלה ארמוני | חן תבל | בתו של מיקי תבל |
| אלי יצפאן | ויקטור אלבז | אמרגן הלהקה |
| שימי תבורי | עצמו |  |
| דפנה ארמוני | עצמה |  |
| סי היימן | עצמה |  |
| עידו מוסרי |  | פקח |
| אלי דנקר |  | קריין |
| יונתן בר-אור | מיקי תבל הצעיר |  |
בעקבות הצלחת השיר מהסרט

במהלך העבודה על הסרט, הופק הקליפ ”יומולדת לאלי החתול” שכחלק מהקמפיין השיווק סביב הסרט הגיע למעל 25 מיליון צפיות ביוטיוב. הצלחה זו הובילה להצעות שונות לכתיבת סדרה לילדים, המתבססת על הלהיט.
צביקה נתן ואילן שס שהפיקו את השיר, החליטו להמשיך לשתף פעולה ולהיענות להצעות. הם יצרו אלבום שירי ילדים עם 12 שירים שכולם נכתבו והולחנו על ידי צביקה נתן ואילן שס. מיכל חזון הצטרפה לצוות לכתיבת חלק מהשירים. אלבום שירי הילדים הפך לבסיס להפקת סדרת טלוויזיה חדשה לילדים. אל צוות הפיתוח הצטרפה מיכל חזון, התסריטאית שחר סיטנר, הבמאי בובי לקס והמפיק ברק קסלר. כל אחד מ-12 השירים באלבום, הפך לשיר הנושא של אחד מפרקי אלי החתול.
השיר ”יומולדת לאלי החתול” בגרסתו בסדרת הילדים הגיע למעל מיליון צפיות.
ב-2023 הפיק תיאטרון הילדים הישראלי הצגה בשם "אלי החתול" שכתבה וביימה ענבל לוי רהב בעקבות הצלחת הסדרה.
הערות שוליים

↑  המחשמלים, באתר פסטיבל הסרטים הבינלאומי ה-38 חיפה
↑  The Electrifiers, Miami Jewish Film Festival (באנגלית)
↑  אינה טוקר, פרסי אופיר 2020: "אסיה" הוא נציג ישראל לאוסקר, באתר ynet, 13 בנובמבר 2020
↑  https://www.youtube.com/watch?v=IhJVli-hQo4
↑  הסוד מאחורי להיט הילדים "אלי החתול", באתר ‏מאקו‏, 22 באוקטובר 2019
↑  הקמפיין הדיגיטלי של החתול ששיגע את המדינה, באתר טוחן מדיה, ‏באפריל 2022
↑   יומולדת לאלי החתול | שיר מתוך הסדרה אלי החתול 🎵, סרטון בערוץ "אלי החתול", באתר יוטיוב (אורך: 01:58)
פטמתניים

| פטמתניים |
| --- | --- |
 פטמתן מהודו (בנגלור)
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: פטמתניים
שם מדעי
 Hersiliidae ‏ת'ורל,(אנ'), 1870
תחום תפוצה


פטמתניים (שם מדעי: Hersiliidae) היא משפחת עכבישים. באנגלית הם נקראים עכבישי גזע עץ (tree trunk spiders). משפחה זו נפוצה באזורים טרופיים וטרופיים למחצה. המשפחה מונה כ-150 מינים המחולקים ל-11 סוגים. לעכבישים אלה פטמות טוויה ארוכות כמעט כאורך בטנם, ומכאן שמם העברי, פטמתניים. גודלם נע בין 18-10 מ"מ. עכבישים אלו מוסווים היטב על גזעים בצבעים שונים, ופיתחו שיטה מעניינת לתפיסת ציד. במקום ללכוד את הטרף ברשת הם מניחים ציפוי קורים דק וקל על חלק קטן בגזע העץ וממתינים בלא תנועה. כשחרק יעמוד על ציפוי הקורים הם יעוטו עליו ויעטפו אותו בקורים בעזרת פטמות הטוויה הארוכות שלהם, ורק לאחר שהטרף שותק, ינשכו אותו ויזריקו לו ארס דרך ציפוי הקורים.
סוגים

Hersilia אודואין, 1826 (אפריקה, אוסטרלאסיה)
Hersiliola ת'ורל, 1870 (אגן הים התיכון ועד מרכז אסיה, ניגריה)
Iviraiva ריימס וברסקוויט, 2004 (דרום אמריקה)
Murricia סימון, 1882 (דרום אסיה)
Neotama באהר ובאהר, 1993 (אמריקה, דרום אפריקה, הודו)
Promurricia באהר ובאהר, 1993 (סרי לנקה)
Tama סימון, 1882 (ספרד, פורטוגל, אלג'יריה)
Tamopsis באהר ובאהר, 1987 (אוסטרליה, בורנאו)
Tyrotama פורד ודיפנאר-שומן, 2005 (אפריקה)
Yabisi ריימס וברסקוויט, 2004 (ארצות הברית, הקריביים)
Ypypuera ריימס וברסקוויט, 2004 (דרום אמריקה)
נואה לומאקס

| --- | --- |
אין תמונה חופשית
 לידה:  7 בנובמבר 2001 (בן 23) ניו אורלינס, ארצות הברית 
 מדינה:  ארצות הברית 
 מקום לימודים:  North Gwinnett High School 
 פרופיל ב-IMDb
 
נואה לומקס (באנגלית: Noah Lomax נולד ב-7 בנובמבר 2001)  הוא שחקן אמריקאי.
ביוגרפיה

לומאקס נולד בניו אורלינס, לואיזיאנה. הוא מתגורר באטלנטה מגיל חמש.  אחותו הגדולה, מאדי, היא גם שחקנית, והשניים הופיעו לפחות שלוש פעמים על המסך ביחד.
קריירה

לומקאס הופיע בפרסומות טלוויזיה רבות. הופעתו הראשונה בטלוויזיה הייתה בפרק מ-2009 בסדרת הטלוויזיה נשות קבע . מאז הוא הופיע בסדרות טלוויזיה אחרות, בהן גדולה מהחיים, מקום טוב באמצע, Mad Love, ובונז .
ללומאקס היה תפקיד ללא קרדיט בכמה פרקים של הסדרה המתים המהלכים. אחותו הגדולה, מאדי, גילמה את אחותו הגדולה. בשנת 2012, הוא קיבל את תפקידו הראשון בכיכובו בסרט של גבריאל מוקינו, לשחק עם הלב . בשנת 2013, הוא שיחק את התפקיד של ג'וש בסרט המבוסס על הרומן של ניקולס ספארקס "מקום מבטחים .
ב-6 בינואר 2014, שיחק בסרט "99 בתים". הוא גילם קונור נאש, בנו של דמותו של אנדרו גארפילד.
בשנת 2015 דיבב בסרט בובספוג מכנס מרובע - הסרט.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2009 | נשות קבע | ביירון דאנווד | פרק: "תגובה ראשונה" |
| 2010 | The Wizard of Agni | מונצ'קין רוברטו | סרט קצר |
| 2010 | גדולה מהחיים | נואה פורטר | פרק אחד |
| 2010 | המתים המהלכים | לואי מוראלס | פרקים: "Tell It to the Frogs", "Vatos", "Wildfire" (ללא קרדיט) |
| 2011 | מקום טוב באמצע | אקסל בן 8 | פרק אחד |
| 2011 | Mad Love | ג'ייק | פרק אחד |
| 2012 | לשחק עם הלב | לואיס |  |
| 2013 | מקום מבטחים | ג'וש |  |
| 2014 | 99 בתים | קונור נאש |  |
| 2015 | בובספוג מכנס מרובע - הסרט | מייקי (קול)  |  |
| 2016 | Brave New Jersey | פיטר |  |
| 2020 | Secret Society of Second-Born Royals | מייק קליינברג  | סרט דיסני+ |
| 2023 | The Man in the White Van | מארק | סרט באורך מלא |
הערות שוליים

1 2  @safehavenmovie (7 בנובמבר 2012). "Help us wish Alex's son Josh (aka @NoahLomaxthekid) a very HAPPY BIRTHDAY! You're going to love him in #SafeHaven! po.st/NMsAlz" (Tweet). נבדק ב-22 במאי 2017 – via Twitter. {{cite web}}:  (עזרה)
↑  Lomax, Noah [@NoahLomaxthekid] (7 בנובמבר 2012). "'@playingforkeeps: Happy 11th Birthday to @NoahLomaxthekid! We are so proud of our #PlayingForKeeps star! Enjoy your day =)' thanks" (Tweet). נבדק ב-22 במאי 2017 – via Twitter. {{cite web}}:  (עזרה)
↑  Lomax, Noah (13 בנובמבר 2012). "Noah Lomax Q&A". Kidzworld.com. נבדק ב-22 במאי 2017. {{cite web}}:  (עזרה)
1 2 3  "The Walking Dead (TV Series): Tell It to the Frogs (2010): Full Cast & Crew". IMDb.com. Internet Movie Database. נבדק ב-22 במאי 2017. {{cite web}}:  (עזרה)
↑  "The Walking Dead (TV Series): Vatos (2010): Full Cast & Crew". IMDb.com. Internet Movie Database. נבדק ב-22 במאי 2017. {{cite web}}:  (עזרה)
↑  "The Walking Dead (TV Series): Wildfire (2010): Full Cast & Crew". IMDb.com. Internet Movie Database. נבדק ב-22 במאי 2017. {{cite web}}:  (עזרה)
↑  Sneider, Jeff (6 בינואר 2014). "'Safe Haven' Actor Noah Lomax to Play Andrew Garfield's Son in '99 Homes'". thewrap.com. נבדק ב-11 בינואר 2014. {{cite news}}:  (עזרה)
↑  "Check out this new trailer for Spongebob Movie 2 coming out Feb 6th. - Small part but fun to be a part of it. I though it would end up on the cutting room floor. hahah". facebook.com.
↑  "" @neal09 : @NoahLomaxthekid Dude, you are in the Spongebob movie? That's awesome!! thanks!". twitter.com.
↑  "NOAH LOMAX: MEET THE STAR OF DISNEY'S 'SECRET SOCIETY OF SECOND-BORN ROYALS'". www.rivalmagazinela.com.
| --- | --- |
בקרת זהויות :  VIAF: 6811151112588237180003   WorldCat (עם VIAF): 6811151112588237180003
ג'יימס באטלר, הדוכס השני מאורמונד

| --- | --- |

 לידה:  29 באפריל 1665 דבלין, ממלכת אירלנד ממלכת אירלנד 
 פטירה:  16 בנובמבר 1745 (בגיל 80) אביניון, מדינת האפיפיור מדינת האפיפיור 
 מקום קבורה:  מנזר וסטמינסטר 
 מדינה:  אירלנד 
 השכלה:  אוניברסיטת אוקספורד 
 בן או בת זוג:  מרי באטלר, דוכסית אורמונד (3 באוגוסט 1685–?) ליידי אן הייד (20 ביולי 1682–?) 
 צאצאים:  Mary Butler, Julia Butler, Lady Elizabeth Butler, Lady Mary Butler 
 השתייכות:  הצבא הבריטי 
 דרגה:  גנרל 
 עיטורים
 מסדר הבירית 
 
ג'יימס באטלר, הדוכס השני מאורמונד (באנגלית: James Butler, 2nd Duke of Ormonde;‏ 29 באפריל 1665 - 16 בנובמבר 1745) היה חייל ומדינאי אירי, בנו של תומאס באטלר, הרוזן השישי מאוסורי ואשתו אמיליה, ונכדו של ג'יימס באטלר, הדוכס הראשון מאורמונד.
ביוגרפיה

באטלר נולד בדבלין והתחנך בצרפת ובמכללת כרייסט צ'רץ' שבאוקספורד. לאחר מות אביו ב-1680 הוא ירש את תואר רוזן אוסורי. ב-1684 קיבל את הפיקוד על רגימנט פרשים באירלנד, ולאחר עלייתו לשלטון של ג'יימס השני הוא הועסק בחצר המלוכה ושירת בדיכוי מרד מונמות' ב-1685.
ב-1688 ירש את סבו בתור הדוכס מאורמונד, ולאחר מכן הצטרף אל ויליאם מאוראנז', שמינה אותו לקולונל של רגימנט הפרשים האישי שלו. על רגימנט זה פיקד בקרב בוין במסגרת מלחמת ויליאם באירלנד. באותה שנה מונה גם לנשיא טריניטי קולג' שבדבלין, וכיהן במשרה זו עד 1715. ב-1691 הוא שירת באירופה תחת פיקודו של ויליאם. לאחר עלייתה לשלטון של המלכה אן הוא התמנה למפקד כוחות הקרקע שפעלו ביחד עם סר ג'ורג' רוק בספרד, שם נלחם בקרב קדיס וקרב מפרץ ויגו במסגרת מלחמת הירושה הספרדית. לאחר שהושבע כחבר במועצת המלוכה הוא החליף את הרוזן מרוצ'סטר בתפקיד הלורד לוטננט של אירלנד, תפקיד אותו מילא בין 1703 ל-1707.
לאחר פיטוריו של הדוכס ממרלבורו ב-1711 החליף אותו באטלר בתפקיד קפטן-גנרל, והפך לעושה דברם של השרים הטורים, שמדיניותם הייתה להמשיך את המלחמה בארצות השפלה במקביל למתן פקודות סודיות לאורמונד לא לקחת חלק פעיל בתמיכה בבני בריתם שתחת פיקודו של הנסיך אויגן מסבויה.
בזכות תפקידו כקפטן-גנרל הוא היה לדמות מפתח במשבר שפרץ לאחר מותה של המלכה אן. אף על פי שתמך במהפכה המהוללת של 1688 הוא היה בעל נטיות טוריות, ומבחינה פוליטית היה מתומכיו של לורד בולינגברוק. בשנותיה האחרונות של אן הוא נחשד גם בנטיות יעקוביטיות, והתכתב עם בן דודו פירס באטלר (מפקד רגימנט יעקוביטי) וג'יימס פיץ ג'יימס, הדוכס הראשון מברוויק. אולם, הוא הצטרף לבולינגברוק והרוזן מאוקספורד בתמיכה הפומבית שלהם במלך ג'ורג' הראשון, שלמרות זאת פיטר אותו מתפקידו כקפטן-גנרל.
ביוני 1715 הוא הודח מכל תפקידיו, נמלט לצרפת, ובמשך תקופה קצרה התגורר עם בולינגברוק. ב-1716 החרים הכתר את כל אחוזותיו באמצעות חוק של הפרלמנט, אם כי חוק נוסף שנחקק לאחר מכן התיר לאחיו צ'ארלס לרכוש את האחוזות מחדש.
הוא נטל חלק במרד היעקוביטי של 1715, ולאחר מכן התגורר בספרד, שם התקרב לראשי המדינה ונהנה מגמלה מלכותית. הוא אף נטל חלק בתוכנית הספרדית לפלוש לאנגליה ב-1719 ולהמליך את ג'יימס פרנסיס אדוארד סטיוארט, אך הצי שלו נפגע קשות מסערה ליד גליסיה. בימיו האחרונים הוא התגורר בעיקר באביניון, שם סעדה אותו ליידי מרי וורטלי מונטגיו. אורמונד מת ב-16 בנובמבר 1745, ונקבר במנזר וסטמינסטר.
היה נשוי לליידי מרי סומרסט, בתם של הנרי סומרסט, הדוכס הראשון מבופורט ואשתו מרי קאפל. כמו כן, היה חבר במסדר הבירית ומסדר הדרדר.
כפר המכביה

תבנית:מבנה
פסל אתלט בכניסה למלון כפר המכביה
כפר המכביה הוא מלון, מרכז כנסים ומועדון ספורט הנמצא בדרום-מזרח רמת גן (בשכונת רמת חן) ושטחו הכולל כ-80 דונם.
כפר המכביה הוקם בעקבות חזונו של אהרון נתנאל, יו"ר מכבי העולמית להקמת כפר אולימפי מרכזי לתנועה. עיריית רמת גן הקצתה מגרש למטרה זו, וב-1957, לקראת המכביה החמישית, הוקם עליו המבנה הראשון. לקראת המכביה השישית נוספו שלושה בנייני מגורים, חדר אוכל ומרכז ספורט.
מועדון הספורט

מועדון הספורט כפר המכביה הוא מועדון ספורט למנויים, הגדול ביותר בארץ.
המועדון משתרע על כ-50 דונם של מרחבים ירוקים ומתקני ספורט רבים ומגוונים.
במועדון הספורט ישנם 14 מגרשי טניס, אולם ספינינג, מגרשי כדורסל וכדורגל, אולם כדורסל, מגרש כדורעף, חדר טניס-שולחן מקצועי, חדר כושר, מרכזי מסאז'ים, ג'קוזי, סאונה רטובה ויבשה, משחקייה ומועדון ילדים, מגלשות מים ובריכות שחייה רבות. במועדון חוגים לילדים ולמבוגרים. באולם הכדורסל אירחה את משחקיה, קבוצת הכדורסל מכבי רמת גן, לאורך שנות ה-80 ותחילת ה-90.
מרכז כנסים

כפר המכביה הוא אחד ממרכזי הכנסים הבולטים בגוש דן. מגוון האולמות מאפשר דיונים בהשתתפות מאות אנשים עם אפשרות להתפצל לקבוצות דיון קטנות. האולם הגדול של מרכז הכנסים משמש גם כאולם שמחות. מרכז הכנסים משמש גם אכסניה להשתלמויות.
ב-6 בדצמבר 2023 נחנכה בכפר המכביה אנדרטה בשם "פסל עוטף ישראל", יצירתה של דינה רקנאטי, להנצחת קורבנות טבח שבעה באוקטובר וחללי מלחמת חרבות ברזל.
מוזיאון > מוזיאון מכבי

מוזיאון מכבי על שם פייר גילדסגיים היה מוזיאון שהוקם בשנת 1982 ושכן במבנה "בית מכבי" שבכפר המכביה עד הריסתו ופתיחת מוזיאון הספורט היהודי העולמי בשנת 2022. מוזיאון מכבי הוקם לשם הנצחת פועלה של תנועת מכבי ומשחקי המכביה, וכן את פועלן של תנועות הספורט היהודי החל מסוף המאה ה-19 ואילך. את היוזמה להקמת המוזיאון הגה ארתור הנק, אשר שימש גם כמנהלו הראשון של המוזיאון. המוזיאון נקרא על שם התעשיין והנדבן פייר גילדסגיים, ששימש בשנים 1957-1973 כיושב ראש תנועת מכבי העולמית, והיה לאדם היחידי שזכה לתואר "מר מכבי" בגין פועלו ותרומתו לתנועה. המוזיאון הציג פריטים היסטוריים הקשורים לספורט היהודי וביניהם מדליות, גביעים, דגלים, סרטים ותעודות ארכיון שונות.
מוזיאון > מוזיאון הספורט היהודי העולמי

מוזיאון הספורט היהודי העולמי ע"ש איריס סמית' נפתח בשנת 2022 ועוסק בתולדות הספורט היהודי ובסיפורה של תנועת מכבי העולמית. המוזיאון מספר את תולדותיו של הספורט היהודי החל משלהי המאה ה-19 עם נאום יהדות השרירים, דרך התפתחותם של מועדוני הספורט היהודיים הראשונים באירופה ובארץ ישראל, ועד והישגי הספורט היהודי בעשורים האחרונים. במוזיאון מוצגים חומרים היסטוריים לצד מידע רלוונטי ופריטים יקרי ערך בשילוב מיצגים, כרזות וסרטים היסטוריים.
מלון וסוויטות

מלון וסוויטות כפר המכביה מונה כ-270 סוויטות וחדרים, 138 חדרי מלון משודרגים ואגף חדש שנפתח ביוני 2008 המונה כ-130 סוויטות מפוארות, במלון מתארחים הספורטאים המשתתפים במכביה.
גלריה

יד למכבי גרמניה (1898–1939) בכפר המכביה, יצר יצחק עופר
הכניסה למוזיאון מכבי בכפר המכביה
אנדרטת ברית הכוח בכפר המכביה לזכר הספורטאים שנספו בשואה
הערות שוליים

↑  המכביה החמישית - בספטמבר 1957, בעיתון "חרות" 9 באוקטובר 1956
↑  משה כהן, ‏באופן רשמי: האנדרטה הראשונה שהוקמה בארץ לזכר חללי "השבת השחורה", באתר מעריב אונליין, 6 בדצמבר 2023
↑  מוזיאון מכבי ע"ש פייר גילדסגיים, באתר עיריית רמת גן
| --- | --- |
בקרת זהויות :  NLI: 987007535414605171
איבריה 1999

מועדון הכדורגל איבריה 1999, לשעבר סַבּוּרְתָּלוֹ טביליסי (בגאורגית: საფეხბურთო კლუბი საბურთალო) הוא מועדון כדורגל גאורגי מהעיר טביליסי.
המועדון נוסד ב-20 באוגוסט 1999, והוא משחק בליגת העל הגאורגית. המועדון זכה באליפות אחת, בשנת 2018.
היסטוריה

המועדון נוסד ב-1999. ב-2005 נקנה המועדון על ידי חברת "Iberia Business Group" שבבעלות טריאל צ'כיקשווילי, שהפך מאוחר יותר לשר הספורט וענייני הנוער של גאורגיה. עונתו הראשונה של המועדון בליגת העל הייתה בעונת 2015/2016.
במרץ 2016 מונה מנואל היירו, אחיו של פרננדו היירו, למנהל הספורטיבי של המועדון.
למועדון יש את אחת מאקדמיות הנוער המובילות במדינה, והאצטדיון בו משחקת קבוצת הנוער הוא אצטדיון בגודל מלא, עם 1,800 מקומות.
ב־2024 שינתה הקבוצה את שמה ל"איבריה 1999".
הערות שוליים

↑  "Georgia – FC Saburtalo Tbilisi – Results, fixtures, squad, statistics, photos, videos and news – Soccerway". uk.soccerway.com. נבדק ב-2015-02-18.
↑  "The history of FC Saburtalo Tbilisi". FCsaburtalo.ge. 6 בדצמבר 2015. אורכב מ-המקור ב-10 בפברואר 2018. נבדק ב-26 באפריל 2017. {{cite web}}:  (עזרה)
↑  "მანოლო იერო "საბურთალოს" სპორტულ დირექტორად". FCsaburtalo.ge. 23 בפברואר 2016. אורכב מ-המקור ב-2018-02-10. נבדק ב-26 ביולי 2017. {{cite web}}:  (עזרה)
↑  From the new season, “Saburtalo” will compete under the name of “Iberia 1999”, FC Iberia, ‏29/2/2024 (באנגלית)
צ'ארלס טלבוט, הדוכס הראשון משרוסברי

| --- | --- |

 לידה:  24 ביולי 1660 אנגליה, הממלכה המאוחדת 
 פטירה:  1 בפברואר 1718 (בגיל 57) צ'רינג קרוס, הממלכה המאוחדת 
 מדינה:  ממלכת אנגליה 
 בן או בת זוג:  Adelhida Talbot, Duchess of Shrewsbury (9 בספטמבר 1705–?) 
 
 
 פרסים והוקרה
 מסדר הבירית 
 
צ'ארלס טלבוט, הדוכס הראשון משרוסברי (אנגלית: Charles Talbot, 1st Duke of Shrewsbury‏; 24 ביולי 1660 - 1 בפברואר 1718) היה אציל ופוליטיקאי אנגלי.
לאו אדלר

| --- | --- |
אין תמונה חופשית
 לידה:  8 באוקטובר 1891 קרץ', האימפריה הרוסית 
 פטירה:  6 באוגוסט 1962 (בגיל 70) עין חרוד, ישראל 
 מקום לימודים:  האוניברסיטה הטכנית של ברלין  האוניברסיטה הטכנית של מינכן 
 תחום יצירה:  אדריכלות 
 
לאו אדלר (בגרמנית: Leo Adler‏; 8 באוקטובר 1891 – 6 באוגוסט 1962) היה תאורטיקן ומבקר אדריכלות, אדריכל ומחבר, חבר ורקבונד ואיגוד האדריכלים הגרמני.
היה אחד מ-450 האדריכלים, שחוקי נירברג אסרו עליו לעבוד.
חייו

לאו אדלר, שמשפחתו הגיע מקונינגסברג (היום קלינינגרד ברוסיה), גדל והתחנך בקרץ' בחצי האי קרים. ב-1910 החל ללמוד אדריכלות באוניברסיטה הטכנית של ברלין, כאשר בסוף 1912 המשיך את לימודיו באוניברסיטה הטכנית של מינכן. לארח סיום לימודיו לחם במלחמת העולם הראשונה ונפצע קשות בורדן. לאחר השתקמות המשיך לדוקטורט אותו סיים ב-1920 תחת קורנליוס גורליט באוניברסיטה הטכנית של דרזדן בנושא "תרומות להיסטוריה של התפתחות האדריכלות". לאחר מכן עבד כתאורטיקן אדריכלי ומבקר, כעובד במרכז הרייך למחקר של השפעות הכלכלה של מבנים ודיור, מ-1926 ועד 1930 הוא עבד כעורך של מילון האדריכלות של הווסמוט (ערכים 1–4) בברלין ולאחר מכן ב-1932 הקים את מגזין אדריכלות Architectura, העסק בהיסטוריה ואסתטיקה של האדריכלות. באחד הפרקים, כעורך המגזין כתב: "זאת עובדה מעניינת שאין כיום מגזין המוקדש אך ורק להיסטוריה ותאוריה של האדריכלות. עובדה מוזרה שכיום אין מגזין המוקדש אך ורק להיסטוריה ותאוריה של האדריכלות. הדהוד החזק שתוכנית המגזין מצא בקרב מומחים הראה כי לרוב מצער על פער זה בכתבי האדריכלות".
ב-1933 ברח, יחד עם אשתו בתו ובנו, מהנאצים והשתקע בתל אביב, שם עבד כאדריכל וניסה כעורך מגזין האדריכלות "חבינאן במשראך הכרוב", כתב עת לארכיטקטורה, להמשיך את לימודיו באדריכלות. הוא פיתח את תאוריית הבנייה מנקודת מבט ללא נקודה מוגז (הנקודה אליה מתכנסים קווים מקבילים ויוצרים אשליית עומק) . בשנת 1952 עבר ליאו אדלר מתל אביב לבתו ורה בקיבוץ עין חרוד, שם התגורר עד מותו . משנת 1952 עד 1958 היה מורה לציור בבית ספר עין חרוד ומשנת 1955 עד 1958 מהנדס ראשי של אזור הגלבוע.
ליאו אדלר נפטר בשנת 1962 ,והובא למנוחות בבית העלמין של עין חרוד איחוד .
עבודותיו > בניינים

בית רומנוב, תל אביב, 1924
בית שלגמן, תל אביב, 1936
מפעל שיני חרסינה, תל אביב
2-3 בנייני דירות, תל אביב
עבודותיו > מאמרים

האופרה הממלכתית של ברלין ל 2500 במקום 1600 צופים, במגזין (The urbanism (1926, גיליון 6, עמ' 88, פסקה 6
יחד עם ורנר הגמן: אזהרה מפני "אקדמיזם" ו"קלאסיזם ". כתבי העת החודשיים של ווסמוט לאדריכלות, נושא 11, 1927, עמ' 1–10
דירות נטולות קומות. האדריכל אלכסנדר קליין, ברלין. המגזינים החודשיים של Wasmuth לארכיטקטורה 12 (1928),נושא 10, עמ' 454 23 איור
הערות שוליים

↑  דייוויד מקאלו, 1776, עמ' 49: "על-פי לוח השנה הישן", 11 בפברואר 1732
| --- | --- |
בקרת זהויות :  NLI: 987007370869105171  GND: 118165356  ISNI: 0000 0001 0971 952X  LCCN: n95007457  NKC: xx0031564  NTA: 070140502  SUDOC: 060986921  ULAN: 500230413  VIAF: 52479226   WorldCat (עם VIAF): 52479226
גונן

ערך זה עוסק בקיבוץ בצפון ישראל. אם התכוונתם למשמעויות אחרות, ראו .
| --- | --- |
תצפית מגונן לכיוון עמק החולה ורכס רמים
מדינה: ישראל ישראל
מחוז: הצפון
מועצה אזורית: הגליל העליון
גובה ממוצע: ‎90 מטר
תאריך ייסוד: 1951
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 420 תושבים
 מפת מיקום  מפה דינמית   (למפת אצבע הגליל מוגדלת) גונן(למפת אצבע הגליל רגילה) גונן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גונן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גונן33°07′28″N 35°38′49″E﻿ / ﻿33.1243831163505°N 35.6468831985929°E﻿ / 33.1243831163505; 35.6468831985929  heמפת היישובים של מועצה אזורית הגליל העליון (in English: Upper Galilee Regional Council) באדום - גונן בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.kgonen.org.il
הכניסה לגונן
אולם חדר האוכל בקיבוץ
גּוֹנֵן הוא קיבוץ הנמצא במזרח עמק החולה, על מורדות רמת הגולן, דרומית מזרחית לעיר קריית שמונה. הקיבוץ משתייך למועצה אזורית הגליל העליון.
היסטוריה

היישוב הוקם בשנת 1951 כהיאחזות משלט של הנח"ל בחירבת גורייבא. ההיאחזות לא יועדה להפוך לנקודת קבע, אולם חברי הגרעין של הצופים העבריים שהוצבו במקום ויועדו להצטרף לאחר השחרור לתל קציר ביקשו ליישב את המקום כיישוב עצמאי. בקשתם התקבלה ואושרה, והיישוב התאזרח ב-1953. זהו היישוב הראשון במדינת ישראל שאוזרח לאחר שהוקם כהיאחזות נח"ל.
בסוף שנות ה-60 ובתחילת שנות ה-70 הוקמו מרבית מבני הקבע בקיבוץ, שתוכננו על ידי האדריכל דוד בסט.
המבנה המרכזי הוא חדר אוכל הממוקם במרכז הקיבוץ ורואים ממנו את עמק החולה, מצפונו ועד דרומו. לאחר מכן, בשנות ה-90, שופץ חדר האוכל ושינה את פניו, וכיום הוא משמש כ"מסעדת הכפר" המשמשת את אורחי כפר הנופש.
שמו של היישוב, שהוענק לו על ידי זאב וילנאי, סמלי, ומצביע על ייעודו להגן על האזור מפני מתקפה של הצבא הסורי.
בקיבוץ ניצב טנק סורי מדגם T-34. הטנק הובא לקיבוץ בעקבות שיטוט מקרי של מספר חברים ברמת הגולן. החברים הצליחו להניע את הטנק ונהגו בו במורד הרמה עד למרכז הקיבוץ. הצריח פורק ובמקומו הורכב מנוף באורך 16 מטרים. כך הוסב הטנק מכלי מלחמה לרכב חקלאי, באמצעותו גזמו את עצי הצפצפה הגבוהים. כיום הצריח ניצב בגן המשחקים בקיבוץ.
קיבוץ גונן התפרנס שנים רבות מענפי חקלאות שונים. המקום נודע בגן ירק משגשג, בעדר הבקר, בלולי תרנגולי ההודו, בבריכות הדגים ובדיר העיזים, בשטחי האספסת, תפוחי האדמה והכותנה, במטע צפצפות ייחודי ובמטע תפוחי עץ ואגסים גדול. מאוחר יותר הוקמו שני מפעלי תעשייה שהפנו את חלק מהחברים לכיוון הייצור התעשייתי.
בחלק הדרומי של הקיבוץ גונן עובר נחל אכזב שנקרא בפי תושבי המקום "סמבטיון". שמו של הנחל שאול מאגדת עשרת השבטים, שהוגלו אל מעבר לנהר הסמבטיון. חברי הקיבוץ כינו את הנחל כך, משום שהיה מרוחק בזמנו מבתי המגורים.
כיום[דרושה הבהרה] מונה הקיבוץ כ-200 חברים, ובסך הכל כ-400 תושבים, שבהם כלולים חברים ותיקים, חברים בעצמאות[דרושה הבהרה] ושוכרי דירות. יש כיום שתי הרחבות קהילתיות, בהם מגרשים למכירה למשפחות חדשות. בין ענפי המשק העיקריים כיום: גידולי שדה, מטעים ופרדסים, עדר בקר, מוסך וכפר הנופש "נופי-גונן". בעתיד הקרוב[דרושה הבהרה] צפוי להיבנות על חדר האוכל הישן של הקיבוץ, בית ספר בין-לאומי לקולינריה בשיתוף פעולה עם קרן קיימת לישראל.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מפה - גליון מטולה (באנגלית) 1:100,000 בהוצאת מחלקת המדידות, 1951, עם הדפסה חופה בעברית הכוללת את השם המקורי של הישוב 'נח"ל גליל' (בפינה הימנית תחתונה של הגליון), באתר הספרייה הלאומית, אוסף המפות ע"ש ערן לאור
↑  גונן אשר ... בקצה העולם, מעריב, 16 באפריל 1954
↑  היאחזות ראשונה לנח"ל היתה לישוב קבע, דבר, 6 במאי 1953
רפאל בשן, הסורים לא קיללו הפעם, מעריב, 8 במאי 1953
| --- | --- |
בקרת זהויות :  NLI: 987007467858405171 
תמונה פנורמית, קיבוץ גונן, 1965.מתוך האוספים הדיגיטליים ספריית יונס וסוראיה נזריאן, אוניברסיטת חיפה